Paljon pojista: huhtikuuta 2009\nAivan ihana päivä tänään! Koko aamupäivän vietimme mökillä puuhommissa ja oli todella kivaa. Puuhommatkaan eivät tuntuneet lainkaan vastenmieliseltä, kun aurinko lekotteli pilvettömältä taivaalta. Pojat olivat hengessä mukana kantelemassa puita ja risuja. Kyllä oli pojat rättiväsyneitä savotan jälkeen. Pikku apurit olivat täydessä unessa melkein jo mökin pihassa!\nPoikien nukkuessa autossa sain vimman järjestellä vähän poikien huonetta. Rikkoontuneet lelut heitin pois, pehmoleluja kärräsin taas kellariin (niitä oli taas kerääntynyt jostain ihan liikaa), leluille järjestelin hieman toimivampia ratkaisuja jne.\nYläkuvassa olevassa Estan pussukassa säilytämme rakkaimpia pehmoleluja, liikaa niitä vieläkin on...\nJunaradan osat ja puupalikat ovat saaneet paikan Ikean kivoista säilytysrasioista. Ne ovat juuri oikean kokoisia!\nMeidän vanhat eteisen hattukorit saivat uuden käyttötarkoituksen. Nyt niissä säilytetään legoja ja puuleluja. Miksen ole aiemmin näitä hoksannut? :)\nPienet kotieläimet vielä odottelevat jotain järkevämpää laatikkoa. Olen etsiskellyt jotain kannellista, sievää. Mutta vielä ei ole oikeaa osunut kohdalle.\nTämä käsintehty huopakori löysi paikkansa joulupukin kontista ja se on kotoisin Augustin huvilan nettipuodista. Tässä meillä säilytetään autoja ja mukaan kyllä eksyy välillä muutakin roinaa! :)\nKyllä on taas mukavaa kun pojilla on siisti huone, ainakin edes vähän aikaa! Ei siihen mene kuin muutama minuutti niin siellä on vieraillut jo pyörremyrsky...\nTämä ihana päivä sai todella kivan päätöksen! Meillä esikoinen sairastui maailman ihaninpaan tautiin, mahatautiin. Mieskin tuossa valittelee. Hänen herkkyytensä tietäen, veikkaan sen johtuvan enemmän myötätunnosta... Toistaiseksi minä ja kuopus olemme siltä välttyneet.\nLähettänyt Hanna klo 19.11 1 kommentti:\nLähettänyt Hanna klo 16.22 3 kommenttia:\nOtanpa minäkin tämän maanantaipäivän haasteen vastaan. Töissä on näin maanantaisin hiljaisia hetkiä, joten tämä on ihan kivaa ajanvietettä...\nA Aatos. Rakkaan kuopuksemme etunimi.\nB Blogit, joita on ihan mahdottoman kiva lueskella.\nC Cd- levyt. Niitä meillä on vinopino, mutta koskaan niitä ei kerkeä kuuntelemaan...\nD Dior. Ostin hiljattain Diorin huulikiillon ja samalla minusta tuli merkkiuskollinen!\nE Eeli. Rakkaan esikoisemme etunimi.\nF Meillä on vihreä Ford...\nG ... ja Fordimme malli on Galaxy.\nH Haaveita täytyy olla aina.\nI Isäni on minulle hyvin tärkeä.\nJ Mieheni etunimi alkaa tällä kirjaimella.\nK Kevät ja Kesä. Lempivuodenaikani.\nL Laulaminen ja leipominen. Rakkaimmat harrastukseni.\nM Mökkeily ja matkustelu.\nP Pojat. Ne minulle kaikkeista rakkaimmat!!\nR Rakkaus. Se tunteista suurin!\nS Sukulaiset. Ne ovat minulle todella tärkeitä.\nT Ticket to heaven. Maailman paras lasten ulkovaatevalmistaja!!!\nV Vaahteramäen Eemeli. Sitä meillä katsotaan ja luetaan eniten!\nW Wanhat esineet ja asiat kiehtovat.\nX Xylitol. Meillä syödään paljon purkkaa.\nY Yöt nukutaan meillä hyvin. Vihdoinkin!!\nZ Zara, jossa saattaa mennä aikaa tuntitollkulla.\nÖ Örkki. Esikoisemme mielestä kaikki ovat nykyään örkkejä...\nHuh, ihan piti miettiä!! :)\nLähettänyt Hanna klo 14.13 1 kommentti:\nMeidän pojat ovat vielä niin pieniä, että eivät vielä oikeen ymmärrä minkä ihmeen takia virvotaan. Eilen virvoimme hieman etukäteen isäni luona ja sieltä esikoinen sai palkaksi tädiltään pehmoisen Puten (Puuha-Peten hahmo) ja kuopus sai Brion formula-auton. Virpomispalkat olivat todella mieluisat ja kiva kun aina ei tule suklaamunia. Niistä saa vain masun kipeäksi. Äiti ja isä jäi nyt pojilta virpomatta, mutta palkan minä heille kuitenkin hommasin. Ostin heille ihastuttavat Mailegin avattavat pääsiäismunat, jotka täytin Kinder- munalla ja pienillä pääsiäiskarkeilla. Kuopus oli niin innoissaan, että pienet sormet tulivat näköjään kuvaankin...\nPikku miehet, nuhanenät eivät pukeudu noita-akoiksi, sillä minusta se on hieman tyttöjen juttu. Kissojakaan heistä ei tule, sillä äiti oli tänä vuonna laiska ja ei jaksanut rueta väsäilemään mitään. Pojat lähtevät virpomiskierrokselle siistimmissä arkivaatteissa.\nEsikoinen laittaa päällensä ihan perus farkut, aluspaidan ja Brubakerin neuleen. Neule on äidin suosikki ja sitä onkin pidetty todella paljon! Kuopukselle laitetaan Legon farkut ja huppari (tämän kevään mallistoa), sekä Espritin aluspaita. (anteeksi huono kuvalaatu, kuva hieman tärähti ja samalla loppui patteri kamerastani)\nKuinkahan hyviä virpomispalkkoja pojille oikeen tulee?\nLähettänyt Hanna klo 10.36 7 kommenttia:\nTämän kevään meandi- mallistossa oli niiiin paljon kaikkea ihanaa, että oli hieman vaikeuksia päätää mitä pojillemme haluaisin! Olen ollut erityisen tykästynyt kyseisen merkin laatuun (meillä näitä pestään ja pidetään ja aina ne vaan säilyttävät väriloisteensa ja muotonsa) ja siitä syystä niitä aina eksyykin kaappeihimme. Nämä ovat minusta niin hurjan kivoja, että voisin vaikka jaaritella näistä pitkän pitkän listan... Mutta monelle merkki on jo tuttu, joten säästän lukijoitani jaaritukselta!\nTänä keväänä meille tiensä löysivät kaksi formula-paitaa ja niihin yhteensopivat huivit, sekä ruskea kaivinkone-paita ja keväänvihreät froteehousut. Nämä olivat vasta alkua! Poikien vaatekaappia pitäisi hieman täydentää kesävaatteilla. Luulenpa siis, että pari paitaa ja puolihousuja lähtee myös tilaukseen... :)\nLähettänyt Hanna klo 23.12 3 kommenttia:


Lentokenttäselviytymisen alkeet - Viihde - Ilta-Sanomat\nJulkaistu: 4.7.2007 16:20\nYleensä lentokentällä vietetään vain muutama tunti, harva nukkuu lentokentällä vapaaehtoisesti. Kuitenkin kasvava joukko pallontallaajia valitsee lentokentän majapaikakseen hotellien ja hostellien sijaan - pitääkseen matkabudjetin kurissa.\nLentokentällä asustaminen on oma taitolajinsa. Ammattilaiselkeitä ei kuitenkaan kannata esitellä näkyvästi, sillä useilla lentokentillä ei pidetä lentokentillä asustajista.\nOhjeita lentokentälle asettuvalle\nSuunnitellessasi yöpymistä lentokentällä, kannattaa turhat tavarat suosiolla jättää kotiin. Isoa tavaramäärää on hankala raahata paikasta toiseen ja liikkuminen on elinehto tylsillä lentokentillä. Isot tavaramäärät myös vetävät puoleensa pitkäkyntisiä.\nÄlä jätä tavaroitasi yksin, niille voi käydä huonosti. Esimerkiksi Ciampinon lentokentällä Roomassa rakastetaan yksinäisten matkatavaroiden räjäyttelyä.\nSeurasta lentokentillä ei ole puutetta, sillä ihmiset ovat yleensä iloisia ja vapautuneita matkustaessaan. Jotkut valitsevat kentällä nukkumisen pelkästään tunnelman vuoksi. Toisaalta jatkuva häly, kuulutukset ja turvatarkastukset käyvät hermoille helposti.\nMakeat unet lentokentällä\nSopiva soppi nokosille kannattaa varata ajoissa, jos sattuu olemaan paljon asutulla kentällä. Monella kentällä yöpymispaikat viedään alta aikayksikön. Ensimmäisinä täyttyvät penkit, joita allekirjoittanut pitää toisin yliarvostettuina nukkumapaikkoina. Ilmapatjat taitavat olla paras tae hyville unille, tosin joillakin kentillä lattialla nukkuminen on kielletty.\nLentokentillä on tapana olla joko äärimmäisen koleita tai hiostavan kuumia, joten panosta mukavaan vaatetukseen. Hehkeimmilläsi et tule olemaan kuitenkaan, joten unohda viimeisimmät muotiluomukset kotiin.\nRuokailua suunnitellessa ei kannata luottaa lentokentän valikoimiin. On yleismaailmallinen epäkohta ettei lentokentillä ole kunnon ruokakauppoja. Kolmioleivät eivät täytä vatsaa ja pienellä budjetilla matkaavalla ei ole asiaa kalliisiin lentokenttäravintoloihin. Pahimmassa tapauksessa lentokentällä ei saa edes lasia vettä.\nParhaat ja huonoimmat lentokentät sekä ohjeita lentokentällä nukkumiseen\nNuoret nukkuvat lentokentillä!


Muusikoiden.net - Keskustelu - Aloitteleva "kotistudio" kysyy..\nAihe: Aloitteleva "kotistudio" kysyy..\nAika paljon aiheeseen liittyvää asiaa on mutta niin paljon tekstiä ja niin paljon asian vierestä joten laitoin kysymyksen eli:\nOlen ruennut itse tekemään musiikkia ja tarkoitus olisi siis tehdä itse pari levyä (demoatasoa siis)\nKumpiko vaihtoehto on parempi?\nHommaanko jotain tietokonesoftia ja läjän mikkejä vai useamman huntin maksavan digitaaliraiturin??\n27.10.2009 22:08:55 (muokattu 27.10.2009 22:09:50)\nTietokonetta käytettäessä tarvitset kuitenkin äänikortin, joka ollessaan ihan hyvä maksaa myös useamman huntin. Itse asiassa, ohjelmatkin maksavat monesti useamman huntin, esim. näen itseni yhä aloittelijana ja softiin on silti uponnut yli tonni...\nTosiasiassa kaikki riippuu siitä, mitä tahdot nauhoitella ja miten.\nsouth_of_heaven: Tietokonetta käytettäessä tarvitset kuitenkin äänikortin, joka ollessaan ihan hyvä maksaa myös useamman huntin. Itse asiassa, ohjelmatkin maksavat monesti useamman huntin, esim. näen itseni yhä aloittelijana ja softiin on silti uponnut yli tonni...\nIdea kysymykseen onkin osittain siinä että kummallako saa parempaa jälkeä aikaan? Ja eikäs noita light versioita softista saa melko edullisesti?? Ideana olisi saada nauhoitettua mahdollisimaan hyvä laatuista materiaalia. Kitarat, basso, rummut, synat ja laulu. Raiturilla se tietenkin onnistuu ja kokemusta on mutta laatu ei ehkä niin hyvä kun tietokoneen läpi vedetty materiaali??\n28.10.2009 04:12:25 (muokattu 28.10.2009 04:13:24)\nTietokone monipuolisempi ja joustavampi sanoisin myös hyvillä osilla (eivät kalliita edes halvimillaan) laadukkaampi. ja ilmaisena varsinkin PCelle löytyy paljon plugineita. ja softista löytyy tosiaan kevyt versioita joskus jopa äänikortin mukana josta ainakin Sonar LE on minusta todella käyttökelpoinen aloittamiseen. ja esimerkki kortista jossa tulee kun itsellä on Emu 0404 PCI versio.\nps. Sanoisin ainakin oma raituri (sen hetkisiin tietokoneisiini en saanut laatu äänikorttia omistamani melko laadukas kortti oli rikki noin 1993 vuoden ammattimalli pakko mainostaa (lisäksi kahden kotimaisen elokuvan ääniraidalla ja muuta ammatti käyttöä) ja raiturikin piti valita sen avulla joka ei tarvi tietokone yhteyteen ajuria) kohisi melkoisesti paljon halvempaan korttiin (jolla nyt äänitän arvio erosta on siinä 30db (huippujen tosin ei RMSän mukaan) ja nykykorttikin kärsii selvästi kun olen katsellut mikseristä kun olisi laadukaampi tulos paranisi lisää) nähden sanoisin oli jopa sillä rajalla että just ja just kuuluu kuunteluvoimakkuudellani jos kajari on vieressä ja tiedän etten kuuntele kovaa. Tuli paljon asian viereenkin olevaa anteeksi. Mutta lyhyesti kyllä tietokonetta ehdotoan.\nIlmeisesti monet harrastajat hommaa molemmat. Itse latasin Reaperin ja ihan halpis usb interfacella vaan testaillut ja hyvin tuntuu punksuneeraavan, lisenssi oli 50 harrastajille\nNoita kaiken maailman "kevyt" softia saa toki muropaketin kylkiäisenä mutta itse ainakin hermostuin kun oli rajoitettu tekemisiä. Eihän reaper mikään cubase ole mutta koko ajan eteenpäin\n28.10.2009 11:51:32 (muokattu 28.10.2009 11:54:15)\nKumiankka: Ilmeisesti monet harrastajat hommaa molemmat. Itse latasin Reaperin ja ihan halpis usb interfacella vaan testaillut ja hyvin tuntuu punksuneeraavan, lisenssi oli 50 harrastajille\nMut murapaketin kylkiäinen riittää alkuun juuri siitä syystä että itse pääsee alkuun ja pääsee hieman kokeilemaan millaista materiaalia saa aikaiseksi. Ja jos ei innostu tarpeeksi niin raiturilla voi treenailla biisit ittekseen ja studiossa nauhoitus ja miksaus sekä masterointi. Mut mut... pitää tutkia.\nKitaranopettajani tuosta Sonarista mainitsikin....\nJa nuo monimutkaisemmat ohjelmat tyssäävät minun kohdalla todennäköisesti siihen että niiden käytön opettelemiseen menee ilmeisesti 1000 tuntia...???\nKuten siellä sun täällä olen mielipiteenäni ilmaissut:\nParas tapa aloittaa, on ostaa PC:hen niin hyvä äänikortti, kuin lompakko sallii, ja käyttää sen mukana tulevaa softaa.\nRaiturilla vai tietsikalla parempaa jälkeä??\nPaha mennä sanomaan. Onhan tietsikka venyvämpi ja monipuolisempi editointi-,\nefektointi- ja softasyntikkamahdollisuuksien vuoksi. Mahdollisuus rajattomiin raitamääriin on sekä ilo että kirous. Itse audioäänityksessähän oleellista on äänitystilan, mikrofonien ja esim. A/D-konverttereiden laatu ja äänittäjän taito, riippumatta siitä, mikä on taltiointilaite.\nminäkin olen aloittelija (ainakin mitä äänitykseen tulee) ja tietokonepohjaisen "kotistudion" virittämiseen on mennyt rahaa jo niin perkeleesti ettei mitään järkeä! (okei, olin hölmö ja sorruin ProToolsiin = hyvästi rahat ja mielenterveys)\nDigidesignin Rack Factory maksoi n. puolitoista vuotta sitten hieman vajaat 1500 euroa. noh, ajattelin ettei sitä tarvitse ikinä päivittää parempaan, että kyllä se omiin tarpeisiin riittää aivan mainiosti. Noh, sit ajattelin että 4 mikkikanavaa on aika vähän jos vaikka tekis mieli nauhoitella vähän esim. oikeita rumpuja. Okei, ostin kaveriksi Motun 8Pren, maksoi muistaakseni T-kaupassa about 500 euroa. Nyt on sit 12 mikkikanavaa.\nOnhan tuo jo helvetinmoinen läjä rahaa harrasteluun, mut toisaalta onhan se vielä halvempaa kuin esim. sukelluskamat. Ostin siis ensin noi äänikortit ja softat ja sitten aloin kasaamaan konetta niitä varten...että varmasti sitten pelittää kunnolla.\nEmolevyn ja prossun ostin huuto.netistä suht halvalla. Prossu on käytetty, emo oli uusi. en enää muista mitä noi tuli maksamaan, jotain reilu parisatkua ehkä. Muut osat sit tilasin uutena, niihin meni himpan alle 900 euroa. Kun paljastui että tuo saatanan PT on niin nirso softa noiden komponenttien suhteen, ettei mitkä tahansa halpisosat käy. Onneks sentään näyttö, näppis ja hiiri oli valmiina, muuten olis saanut köyhtyä varmaan vielä reilut viishunttia tjtn...\nEli pyöreästi noihin romppeisiin on mennyt yli kolme tonnia - noh, onhan se vielä suht vähän verrattuna johonkin toiseen harrastukseen.\nväkisinkin hiipii mieleen kerettiläinen ajatus, että jos olisin ostanut käytettynä jonkun keskitasoa paremman moniraiturin niin halvemmaksi olis varmaan tullut ja olisin päässyt tositoimiin heti, kun mikserikin olisi ollut jo vanhastaan nurkissa. Olisin lisäksi säästynyt monelta turhautumiselta ja raivonpuuskalta ja itsemurha-ajatuksilta joita väkisinkin tulee softia ja käyttiksiä asennettaessa, ja varsinkin plugareiden auktorisointien ja kaikenmaailman lisenssien kanssa pelatessa.\nnytkin on sellainen luova tauko, että virtalähde kyykkäsi (okei, oma moka. ostin sittenkin liian pienen alun alkaenkin...), eikä taida olla rahaa ostaa uutta ihan heti.\njoo, onhan tällainan tietokonehässäkkä skaalautuvampi, mutta hardis-raiturin kanssa tuskin tekisi mieli vetää ranteita auki :D\nOnhan tuo jo helvetinmoinen läjä rahaa harrasteluun, mut toisaalta onhan se vielä halvempaa kuin esim. sukelluskamat.D\nKyllä se siitä vielä iloksi muuttuu. Digitaalinen äänenkäsittely on ihanaa, kun sen oikein kunnolla oivaltaa. Muokattavuus; plugari- ja keinovalikoimat; se fakta, että asetukset säilyy käsittelykerrasta toiseen; verrattainen edullisuus kumminkin (rautana efektit ja kompurat tms. maksaisivat pirusti enemmän).\nWinukka-puolella tosin kokemukseni mukaan joutuu tosiaan säätämään alkuunsa paljon ja vähän vielä sittenkin, ylipäätään aikalailla enemmän kuin maccien kanssa, mutta en nyt halua kääntää keskustelua taas siihen... Autorisoinnit ja muut kun saa pelittämään, niin pääsääntö on, että toimivaa kokoonpanoa ei kannata ihan heti päivitellä, ellei sitten tosissaan tunne tarvitsevansa softien uusia ominaisuuksia ym. Yhteensopivuudethan kannattaa tsekata tarkkaan valmistajien sivuilta ja keskustelupalstoilta aina etukäteen.\n28.10.2009 15:38:22 (muokattu 28.10.2009 15:45:46)\nSudenUni: Mut murapaketin kylkiäinen riittää alkuun juuri siitä syystä että itse pääsee alkuun ja pääsee hieman kokeilemaan millaista materiaalia saa aikaiseksi. Ja jos ei innostu tarpeeksi niin raiturilla voi treenailla biisit ittekseen ja studiossa nauhoitus ja miksaus sekä masterointi. Mut mut... pitää tutkia.\nKetjun aloittajalle vois vielä sanoa, että demotasoisenkin kaman aikaansaamisen opetteluun menee joka tapauksessa hemmetisti aikaa, mutta on se palkitsevaakin - touhu tapaa viedä mukanaan.\nStudiossa sun pitää kyllä joka tapauksessa käydä, yksin ei opi. Pitää kattoa vierestä ja ottaa muutenkin selvää, miten ammattilainen sen tekee. Itse olen ollut tekemässä vajaata kymmentä levyä, niistä viittä viimeistä on tehty enenevässä määrin kotistudiossa - mutta silti loppuunmiksattu yleensä ammattistudiossa. Vasta nyt alan luottaa omiin miksaustaitoihini sen verran, että voin kuvitella pärjääväni loppuviimeistelyssäkin jotenkuten ilman ammattilaisapua.\nJep, alkuun äänikortti ja kylkiäisenä tuleva softa, sitten kärsivällisyyttä ja satoja ja taas satoja tunteja opettelua ja raakaa työtä - se on hauskaa. Siitä tekemisestä itsestään on ainakin mulle tullut se tarkoitus, lopputulos on vain lopputulos.\n28.10.2009 15:49:10 (muokattu 28.10.2009 15:50:28)\nJoo, mäkin tuossa vähän laskin niin onhan tuohon mennyt...\nMacBook 900e + 2 ulkoista kovalevyä 150e (toinen käytettynä) + Logic Studio, S2.0, TH1 ja EWQLSO Silver, ynnä netin kautta ostetut plugarit 1100e, Focusrite 450e, midisyna 80e, monitorit+monitoriständit yht. 450e, kuulokkeet 150e, mikki 160e, kaikki muu roina ja rompe varmaan 300e hujakoilla.\nSumma alkaa lähennellä 4000 euroa, vaikka ei edes puhuta pro-tason kamoista. Pois en vaihtaisi, mutta väkisin miettii, että mihin nuo olisi mennyt jos kotistudiointi ei olisikaan ollut ykkösenä listalla... Tää myös paljastaa sen kylmän tosiasian, miksi mun tili on jatkuvasti pohjalukemissa.\nJPQ: (eivät kalliita edes halvimillaan)\nTämä pätee kyllä joka asiaan, hyvin sanottu. :)\n28.10.2009 16:10:49 (muokattu 28.10.2009 16:11:13)\n"Emolevyn ja prossun ostin huuto.netistä suht halvalla. Prossu on käytetty, emo oli uusi. en enää muista mitä noi tuli maksamaan, jotain reilu parisatkua ehkä. Muut osat sit tilasin uutena, niihin meni himpan alle 900 euroa."\nNo nyt on kyllä atk-ammattilaisena sanottava että jos sinulla on mennyt keskusyksinkön rakentamiseen yli 1000 euroa niin jotain on kyllä pielessä... Millainen mylly sinulla on? Ja nyt powerikin jo alhaalla tehojen vuoksi?? Ihmettelen suuresti... Jos minulle annettaisiin 1000euroa PC komponentteihin niin niillä saa kyllä sellaisen kokonaisuuden että ei varmaan lopu teho kesken millään kotistudio-ohjelmalla\nSudenUni: "Emolevyn ja prossun ostin huuto.netistä suht halvalla. Prossu on käytetty, emo oli uusi. en enää muista mitä noi tuli maksamaan, jotain reilu parisatkua ehkä. Muut osat sit tilasin uutena, niihin meni himpan alle 900 euroa."\nriippuu millaista materiaalia äänittää ja eräät plugarit saa tehokkaankin pceen kyykkyyn kuulemma mutta yksi niistä ei edes itseä kiinnosta kunnon demot missä ? ja toisekseen se vähä mitä tullut kuultua ei oikeuta itselle hintaa edes.\nsouth_of_heaven: Joo, mäkin tuossa vähän laskin niin onhan tuohon mennyt...\nTarkoitin että halvalla saa jo käyttökelpoista.\nps. jääden hämmästelemään sitä että eräitä miksereitä tullut nähtyä teatteri piireissä mutta monetkin haukkuisi merkin takia ne lyttyyn. No live ääni ja studioäänitys onkin eri vaatimukset.\nNo okei, nyt alkaa kuitenkin menemään aihe ohi alkuperäisen kysymyksen, joten palaanpa sitten tälläiseen... jos nyt päädynkin digitaalitallentimeen... Noita näkyy löytyvän 500 - 800eur hintaluokasta paljon, siis laitteet sisältävät miksaus mahdollisuuden sekä polttavan cd-aseman. Jos kunnolla oppii ja opettelee käyttämään niin saako noilla vehkeillä minkätasoista ääntä aikaiseksi? Kahdeksan raitaa riittää minulle.... sähkörummut, synat, laulu ja pirusti kitaroita....\n28.10.2009 18:59:11 (muokattu 28.10.2009 19:05:41)\nIntel Core-2-Duo e6600-prossu (käytettynä, en muista mitä maksoi. ehkä huntin, ehkä alle...)\nAsus P5W Deluxe Wi-fi emo (onhan tässä noita turhia ominaisuuksia mut sain "halvalla" :D)\n2 x Seagate Barracuda 7200RPM 1TB SATA-kovot\n4 GB keskusmuistia DDR2 800MHz\nLG:n polttava DVD-asema (maksoi alle viiskymppiä)\nNäytönohjain oli about 190 egee ja täysin ylimitoitettu musakäyttöön (ja varmaan pääsyyllinen miksi virtalähteessä ei sit riittänytkään vääntö...)\nZalmanin tuuletin (tuli prossun mukana käytettynä, joku helvetinmoinen mötikkä)\nAntecin 500W virtalähde\nniin joo...sit tohon päälle tuli vielä kaupasta Windows XP SP3:lla mikä maksoi jotain 150 eguu, taisin epähuomiossa laskea sen mukaan tuohon läjään...eipä tuo kasa halvaksi silti tullut...unohtuikohan tuosta jotain...\nedit: ensimmäistä kertaa olin konetta kasaamassa (ja itse asiassa frendi sen mulle kasasi, koska en mä olis siitä läjästä saanut aikaiseksi lasta tai paskaa), ja vaikka jossain nörttifoorumeilla yritin nuuskia VARSINKIN tuota virtalähde-jutskaa niin metsäänhän se meni ja lahjakkaasti. Ei noi himopelaajat edes tajunneet miksi ihmeessä pitää olla ulkoinen äänikortti :D Nyt kun noita pahveja zoomailin tarkemmin, niin lukihan tuossa näytönohjaimen boksissa pienellä että virtalähteestä pitäisi irrota vähintään 550W tehoa, eli karvan verran jäi vajaaksi :( kyllä se hetken pelitti, nyt kone ei suostu käynnistymään ollenkaan. Eipä tuo nyt iso kustannuserä enää olisi uutta mötikkää ostaa, vituttaa vain repiä kaikki piuhat irti ja pyytää frendiä kytkemään kaikki taas uudestaan...\n28.10.2009 21:17:25 (muokattu 28.10.2009 21:20:57)\nganesha: tällainen set-up:\nJuu se riippuu todella paljon virtalähteen merkistä että paljonko sen todelliset tehot ovat. MOnet 450W virtalähteet ovat tehokkaampia kuin monet 550W vaikka ei uskoisi. Kannattaa lukea aina kyseistä powerista arvostelu ja hinta kerto myös paljon. Laadukkaat ovat huomattavasti hinnakkaampia, mutta myös huomattavasti parempia\nOstapa seuraavaksi joko Nexus tai Corsair ja miel yli 600W niin riittää pitkäksi aikaa eikä hintakaan vielä päätä pakota. Hieman ehkä Antecia kalliimpia\nSudenUni: No okei, nyt alkaa kuitenkin menemään aihe ohi alkuperäisen kysymyksen, joten palaanpa sitten tälläiseen... jos nyt päädynkin digitaalitallentimeen... Noita näkyy löytyvän 500 - 800eur hintaluokasta paljon, siis laitteet sisältävät miksaus mahdollisuuden sekä polttavan cd-aseman. Jos kunnolla oppii ja opettelee käyttämään niin saako noilla vehkeillä minkätasoista ääntä aikaiseksi? Kahdeksan raitaa riittää minulle.... sähkörummut, synat, laulu ja pirusti kitaroita....\nMinä kyllä neuvoisin tutustumaan Zoomin 400 euron R16:een, se on vähän kuin ulkoinen monikanavaäänikortti standalone raituriominaisuuksilla höystettynä.\nBändikaveri hommas tollasen joku aika sitten ja pikaisen tutustumisen perusteella se on kyllä aivan käsittämättömän kova yhdistelmä monien erilaisten äänitystarpeiden kattamiseen tarkoitettuja ominaisuuksia. Jos tollasen hommaa niin mihinkään helvetin kauas metsään ei sen kanssa voi joutua oikein missään suhteessa ja ellei mulla olis ennestään jo ihan liiankin kanssa erilaisia äänityshärpäkkeitä niin olisi hommannut tollasen itellekin jo ajat sitten.\n*paljon lisää tekstiä*\nMiiten sen nyt ottaa. Sukelluspaketti (Liivi + 12l/300bar pullo + suunnon regupaketti), vähän reilu 1k€. Siihen päälle märkäpuku, niin jossain 1300-1400€ paikkeilla. Eli Halvemmalla kuin tuo Digirack... :'PP.\nToki sitten rahaa saa uppoamaan kuivapukuun 1k€, tuplapulloihin, uusiin liiveihin, yms. Mutta sama pätee musassa, aina tarvitaan sitä vähän parempaa laajakalvokonkkaa, isompia genelecejä, useampia kanavia, parempia FX:iä (hw tai softa)...\nLoputon kierrehän tämä harrastaminen on. Lähestulkoon kaikilla aloilla.\nItse kuitenkin olen äänittelyssä vasta noviisi, enkä koneeseenkaan saa kuin 2 kanavaa kerralla (joskin joku 8-porttinen FW olisi ostettava kun on rahaa).. Mikserissä on kuitenkin 10(kö??, ei ees muista. vaiko 12.) mikkietusta, joten säädöllä saa varsin monta mikkiä kiinni.\nRahaa on tähän kin saanut upotettu, äänkortti (Lexiconin Lambda), mikseri, monitorit, mikkejä kasa, kilometri piuhaa (+ multicore).. Ja kaiketi tuon mäkinkin voi osin laskea, äänityskoneeksi se hankittiin muun muassa.\nTjaa, itselläin pelikoneena (enään en kyl paljoo ehi pelaa) ja miksauskoneena on e6750:n (@~2,7GHz) päälle rakentuva kokoonpano, näyttiksenä on 8800Gt, ei nyt mikään syöpöin, mutta toisaalta ei mikään ihan turhakaan.\npari kovoa yms.. Ja hyvin pelaa Sonata III:n 500W:n powerilla. Jotain mätää on jossain. Ei koneen pitäs viedä idlenä (näyttis on aika idle musahommis) yli 350W, ellei se ole samalla lämpöpatteri..\nJos vähänkin kokemusta joistain ohjelmista, niin esimerkiksi Cubasen perushommelit opit jo alle päivässä.


Iskuun uusi valmentaja ja pelaajia - Tampere - UrheiluSuomi.com\nIskuun uusi valmentaja ja pelaajia\n431825 Lentopallo - Lentopallon Mestaruusliiga 28.5.2012\nLentopallon miesten Mestaruusliigajoukkue Tampereen Isku-Volley julkisti joukkueensa tulevalle kaudelle 2012-2013. Suurimmat muutokset ovat valmennuspuolella ja lisäksi Isku-Volley on solminut uusia pelaajasopimuksia lahjakkaiden nuorten pelaajien kanssa.\nIsku-Volleyn ensi kauden päävalmentaja on Kai Mattila. Mattila valmensi Isku-Volleyta aiemmin vuosina 2004-2007 ja johdatti joukkueen Suomen mestaruuteen asti vuonna 2006. Kakkosvalmentaja jatkaa Marko Järvenpää.\nUusina pelaajina joukkueeseen liittyvät keskitorjuja Tatu Härkönen (-93), yleispelaaja Miikka Lemola (-94) ja passari Joel Juurinen (-93). Härkönen ja Lemola pelasivat aiemmin Kuortaneen maajoukkueryhmässä ja Juurinen A-Volleyssa. Juurinen harjoitteli jo viime kaudella myös Isku-Volleyn mukana. Joukkueessa jatkavat hakkuri Ville Louhela, yleispelaajat Oskar Muurinen, Tuomas Tihinen ja Markus Kauppinen ja keskitorjujat Sauli Sinkkonen ja Sten Kruuda. Lisäksi joukkueeseen etsitään kokenutta passaria.\n- Nuorten pelaajien on nyt otettava vastuu, kun he eivät voi mennä kenenkään selän taakse piiloon. Se tekee hyvä. Tihinen kokeneena pelurina on hyvä lisä joukkueeseen, Kai Mattila sanoo.\nKai Mattila valmensi viime kaudella Mäntän Valon ykkössarjajoukkuetta ja kipinä lentopalloon syttyi uudelleen. Mäntän Valo oli Isku-Volleyn farmijoukkue, ja monet Iskussa jatkavista pelaajista ovatkin Mattilalle ennestään tuttuja. Lisäksi joukkueessa jatkaa kokenut yleispelaaja Tuomas Tihinen, joka pelasi Iskussa myös Mattilan edellisen valmennuskauden aikana.\n- Sen verran olen hullu, että lähden kovin tavoittein mukaan. Iskussa on menestymisen perinteet ja mestaruutta tavoitellaan tälläkin kaudella. Tämä on kilpaurheilua, eikä tässä muuten mitään järkeä ole, jollei jokaista peliä ei lähdetä voittamaan, Mattila vakuuttaa.\nIsku-Volley osallistuu ensi kaudella kotimaisen Lentopallon Mestaruusliigan lisäksi kansainväliseen CEV Cupiin. Se tietää Isku-Volleylle ainakin neljää kovaa euro-ottelua kauden aikana.\nIsku-Volleyn pelaajasopimukset kaudelle 2012-2013:\nVille Louhela, Oskar Muurinen, Markus Kauppinen, Sauli Sinkkonen, Sten Kruuda, Tuomas Tihinen, Tatu Härkönen, Miikka Lemola ja Joel Juurinen.


Valkosavi Shampoopala normaaleille ja kuiville hiuksille - Aroma Bliss Boutique\nEtusivu / CC Shampoopalat / Valkosavi Shampoopala normaaleille ja kuiville hiuksille\nValkosavi shampoopala normaaleille ja kuiville hiuksille.\nValkosavi Shampoopala normaaleille ja kuiville hiuksille määrä\nSoveltuu hyvin normaaleille ja kuiville hiuksille ja herkälle hiuspohjalle, sillä sheavoi hoitaa hyvin kuivia hiuksia ja hiuspohjaa. Valkosaven ansiosta shampoopala myös pehmentää jäykkiä hiuksia ja helpottaa niiden muovailtavuutta sekä hoitaa hiuksia ja hiuspohjaa. Valkosavi tasapainottaa talin muodostumista hoitaen sekä hiuksia että hiuspohjaa. Soveltuu myös paksuille hiuksille ja hiuksille joita on aiemmin ollut vaikea saada taipumaan. Valkosavi on erittäin hoitava shampoopala.\nValkosavi Shampoopala sisältää laadukkaita hiuksia ja hiuspohjaa hoitavia öljyjä: oliiviöljyä, kookosöljyä, risiiniöljyä ja hamppuöljyä sekä nilotica sheavoita. Shampoopala sisältää olutta, jolla on hiuksiin tuuheuttava ja taipuisuutta lisäävä vaikutus. Eteeriset öljyt (eukalyptus-teepuu-sitruuna-greippi) vahvistavat hiuksia ja lisäävät niiden luonnollista kiiltoa.\nValkosavi (kaolin): Valkosavi eli kaoliini sisältää piitä, magnesiumia ja hivenaineita, jotka vahvistavat ja rauhoittavat ihoa ja hiuksia sekä hiuspohjaa. Valkosavi imee epäpuhtauksia iholta, mutta jättää luonnolliset rasvat ennalleen. Valkosavi soveltuu herkälle ja kuivalle iholle, sillä se lievittää ihon ärsytystä ja punaisuutta. Valkosavi tasapainottaa talin muodostumista ja soveltuu jopa tulehtuneelle iholle.\nAinesosat: Oliiviöljy, Kookosöljy, Risiiniöljy, Hamppuöljy, Luomu Sheavoi, Aqua / olut, Valkosavi, Himalajan Ruususuola, Natriumlaktaatti, Eteerinen Sitruunaeukalyptusöljy, Eteerinen Eukalyptusöljy, Eteerinen Teepuuöljy, Eteerinen Greippiöljy, Eteerinen Sitruunaöljy *Citronellol, *Limonene, *Linalool *esiintyy luonnostaan eteerisessä öljyssä\nINCI: Sodium Olivate, Sodium Cocoate, Sodium Castorate, Cannabis Sativa Seed Oil, Butyrospermum Parkii Butter, Aqua / Beer, Kaolin, Sodium Chloride, Sodium Lactate, Eucalyptus Oil Citriodora, Eucalyptus Oil Smithii Organic, Melaleuca Alternifolia, Citrus Paradisi Peel Oil, Citrus Medica Limonum, Citronellol, Limonene, Linalool\nKookos shampoopala normaaleille ja kuiville hiuksille sekä hiuspohjalle